Niveradur nesan

Get an Hitited e veze implijet an niveradur nesan. Un dispakadur dekredel eo, petra bennak ma c'halle c'hoarvezout gant lod niveroù na oant ket galloudadoù a 10 bout lieskementet e nesaneg, e-giz ma vez graet e yezhoù arall a-wezhioù (teir dousenn, daou c'hros).

Arouezlunioù
 Talvoudegezh  Arouezlun  Niver 100  ME  1 ME 1000  LI-IM  1 LI-IM 10 000  SIG  (1) SIG(-an)
skouer : 1 SIG 5 LI-IM 5 ME NAM.RA.MES, “15 500 sklav”.

Niveroù
Peurliesañ e veze skrivet an niveroù war-bouez arouezlunioù gennheñvel e nesaneg. Rak-se n’anavezer nemet un nebeud termenoù a denn d’an niveroù er yezh-se.

Deveradoù ag an niveroù a oa anezhe. Bout e oa niveroù-pegementiñ (unan, daou, tri), niveroù-petvediñ (kentañ, eil, trede), anvioù-kadarn, anvioù-gwan hag adverboù deveret da eztaoliñ ar rannañ (hanter, trederenn, kard), al lieskementiñ (“x-gwezh”) hag an ingalañ (pep eil, pep tri), ha verboù savet diàr anvioù-gwan deveret ag un niver (unaniñ, unvaniñ, doublañ).

Troadurioù a oa e nesaneg, rak-se e veze displeget an niveroù. An troadoù ned int ket bet meneget en daolenn da-heul.

 Talvoudegezh  Niveroù-pegementiñ  Niveroù-pedvediñ  Evezhiadennoù 1  šia- (moarvat)  ḫantezzi(ya)- (“kentañ” ha “kent”)  Niver-pedvediñ kar d’an niver louvek hanteli-, “kentañ”. 2   dān  Donet a ra ag ar wrizienn indezeuropek *d(w)ó-, “daou”. 3  teri-   Donet a ra ag ar wrizienn indezeuropek *tri-, “tri”. 4  meu- (arver resis diasur)   Niver kar d’an niver louvek mauwa-, “pevar”. 7   e šiptamiya (marse), hanv un evaj  Donet a rafe ag an niver indezeuropek *sipta(m), “seizh”.

Daveennoù
 Jadranka Gvozdanović, Indo-European numerals, Trends in Linguistics, Studies an Monographs, Mouton de Gruyter, Berlin, 1991 
 Harry A. Hoffner (Jr.) / H. Craig Melchert, A grammar of the Hittite language – Part 1, Referece Grammar, Eisenbrauns, Winona Lake, 2008 

Rummad:Niveradur